Sarah Jessica Parkers sminkør tatt for tyveri - igjen
Det er kjendisnettstedet TMZ som melder at sminkeartisten nå er arrestert for tre tilfeller av vesketyveri. - Vi etterforsker tre forskjellige tyveri av designervesker, skriver politiet i Bal Harbour i en pressemelding de har sendt VG. I pressemeldingen bekrefter politiet at Leslie Lopez er pågrepet. VG var først ute med nyheten om tyveriet i desember 2012, da Lopez, ifølge med Sarah Jessica Parker, ble tatt med et par dyre solbriller i vesken på Gardermoen. Hendelsen gjorde at flyavgangen med Hollywoodstjernens reisefølge ble nesten en time forsinket. Lopez ble da anmeldt og fikk en bot på 8000 kroner, som hun vedtok på stedet. «Sex og Singelliv»-skuespilleren var i Norge to dager som vert for Nobelkonserten i Oslo Spektrum, og Lopez var leid inn som hennes sminkør. - Kvinnen har ingen ansettelsesforhold eller kontakt med Nobelkonserten. Hun er en frilans make-up-artist som har en kontrakt med et byrå i Los Angeles, som er spesialisert på å formidle denne kompetansen, uttalte presseansvarlig for Nobels Fredspriskonsert, Dag Hvaring, til VG den gang.Nå er Leslie Lopez anklaget for angivelig å ha stjålet tre designervesker fra varehuset Saks Fifth Avenue i Florida over en periode på seks måneder, fra januar til juni i år. Ifølge TMZ har politiet holdt stjernesminkøren under oppsikt, og hun skal selv ha meldt seg for politiet. Det skal dreie seg om to Louis Vuitton- og én Fendi-veske, med en samlet verdi på drøye 60.000 kroner, og hun er nå siktet for tre tilfeller av grovt tyveri. Politiet har gått ut med bilder som skal vise alle de tre vesketyveriene Lopez er anmeldt for. Dagen etter at hun ble stoppet i Norge. fikk VG en uttalelse fra Lopez, hvor hun beklaget, men ikke innrømmet skyld: - Jeg var i ferd med å kjøpe en rekke ting i en duty free-butikk på Oslo Airport i går og glemte ved en feiltagelse å fjerne et par solbriller fra handlevognen da jeg hastet til gaten. Selv om det ikke har vært noen tiltale mot meg, beklager jeg ethvert oppstyr som denne misforståelsen har forårsaket, het det i Leslie Lopez' melding til VG. Lopez har vært Parkers faste sminkør i ni år. Et øyenvitne på Gardermoen i 2012 sa til VG at Sarah Jessica flere ganger gjentok at det måtte være en misforståelse, da følget ble stoppet like etter passkontrollen.
To år etter at hun ble tatt for nasking i Norge, der hun sminket Sarah Jessica Parker til Nobelkonserten, er Leslie Lopez på ny tatt for tyveri. sminket Sarah Jessica Parker til Nobelkonserten, er Leslie Lopez på ny tatt for tyveri.